Fyrirtæki eru jákvæð fyrir menntunarátaki Vilhjálmur Egilsson rektor Háskólans á Bifröst og formaður verkefnisstjórnar tilraunverkefnis í Norðvesturkjördæmis um hækkað menntunarstig kynnti á aðalfundi SSV nýverið stöðuna í verkefninu og næstu skref í því . Að sögn Vilhjálms er framkvæmd könnunarinnar á lokastigi , búið sé að taka öll viðtöl en eftir eigi að ljúka úthringingum . Skessuhorn hefur áður sagt frá könnunni en þátttakendur í henni eru stjórnendur og forsvarsmenn fyrirtækja í kjördæminu auk íbúa á svæðinu . Þá hafa viðhorf íbúa af erlendu bergi brotnu verið sérstaklega könnuð í könnuninni . „ Stóru línurnar liggja fyrir þó að könnuninni sé ekki lokið . Yfir heildina séð eru svarendur almennt mjög jákvæðir fyrir aðgerðum til þess að efla menntun í kjördæminu og er því stóra niðurstaðan sú að mikil eftirspurn sé eftir þeim . Það veitir framhaldi átaksins byr í seglin , “ segir Vilhjálmur sem segir niðurstöðuna koma þægilega á óvart . „ Svarendur eru spenntir fyrir framhaldinu og eru því miklar vonir bundnar við það . “